
 19.10.2017
 BG
 Официален вестник на Европейския съюз
 L 269/22
 РЕГЛАМЕНТ ЗА ИЗПЪЛНЕНИЕ (ЕС) 2017/1903 НА КОМИСИЯТА
 от 18 октомври 2017 година
 за разрешаване на употребата на препарати от Pediococcus parvulus DSM 28875, Lactobacillus casei DSM 28872 и Lactobacillus rhamnosus DSM 29226 като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 В съответствие с член 7 от Регламент (ЕО) No 1831/2003 бяха подадени заявления за разрешаване на употребата на препаратите от Pediococcus parvulus DSM 28875, Lactobacillus casei DSM 28872 и Lactobacillus rhamnosus DSM 29226. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Посочените заявления се отнасят до разрешаването на употребата на препаратите от Pediococcus parvulus DSM 28875, Lactobacillus casei DSM 28872 и Lactobacillus rhamnosus DSM 29226 като фуражни добавки за всички видове животни, които да бъдат класифицирани в категорията „технологични добавки“.
 (4)
 В съответните си становища от 6 декември 2016 г. (2) и 24 януари 2017 г. (3)
 (4) Европейският орган за безопасност на храните („Органът“) заключи, че при съответните предложени условия на употреба препаратите от Lactobacillus rhamnosus DSM 29226, Pediococcus parvulus DSM 28875 и Lactobacillus casei DSM 28872 не се отразяват неблагоприятно върху здравето на животните и на човека, нито върху околната среда. Органът също така заключи, че посочените препарати могат да подобрят производството на силаж, приготвен от лесен и умерено труден за силажиране фураж, чрез понижаване на загубата на сухо вещество и подобряване на запазването на белтъци. Органът не счита, че са необходими специални изисквания за мониторинг след пускането на пазара. Също така Органът провери докладите относно методите за анализ на разглежданите фуражни добавки във фуражите, представени от референтната лаборатория, определена с Регламент (ЕО) No 1831/2003.
 (5)
 При оценката на препаратите от Pediococcus parvulus DSM 28875, Lactobacillus casei DSM 28872 и Lactobacillus rhamnosus DSM 29226 беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посочените препарати следва да бъде разрешена съгласно предвиденото в приложението към настоящия регламент.
 (6)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешава се употребата на посочените в приложението препарати, които принадлежат към категорията „технологични добавки“ и функционалната група „добавки за силаж“, като добавки при храненето на животните, при спазване на условията, определени в същото приложение.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият